Flettner Fl 184

Flettner 184 – XX a. ketvirtame dešimtmetyje Trečiajame Reiche sukurtas naktinės žvalgybos misijoms ir kovai prieš povandeninius laivus skirtas autožiras (malūnsparnis).

Buvo pagamintas vienintelis egzempliorius.

 Konstrukcija 
Trečiojo dešimtmečio viduryje Reicho aviacijos ministerija () – institucija, atsakinga už visą to laikotarpio Vokietijos aviacijos valdymą ir plėtrą – ieškojo naujų sprendimų, galinčių padėti atkurti efektyvias karines oro pajėgas, įskaitant orlaivius, tinkamus oro žvalgybos ir ryšio užduotims.

Šiuo tikslu buvo kreiptasi į Antoną Flettnerį, kuris kartu su inžinieriumi Kurtu Hohenemseriu tyrinėjo, kaip aerodinamikos studijose sukauptą patirtį pritaikyti orlaiviams. Rezultatas buvo klasikinės schemos autožiro projektas, panašus į „Cierva C.30“, kurį „Focke-Wulf“ gamino pagal licenciją. Orlaivis pasižymėjo dideliu vertikaliu stabilizatoriumi, skirtu sukimo momentui kompensuoti bei naujove – ciklinio valdymo mechanizmų. Šis įrenginys leido pilotui pakreipti rotorių, judinant valdymo svirtį ta kryptimi, kuria jis norėjo skristi.

Konstrukciškai „Fl 184“ buvo dvivietis autožiras su uždara pilotų kabina. Pagrindinio rotoriaus skersmuo – 12 m, jis buvo valdoma cikline pokrypio valdymo sistema. Orlaivio jėgainė – 160 AG (120 kW) galios žvaigždinis variklis „Siemens-Halske Sh 14A“, sukęs dvimentį, medinį, fiksuoto žingsnio traukiantį propelerį. Pilotas sėdėjo uždaroje kabinoje tiesiai po pagrindiniu rotoriumi.

Orlaivis buvo sukurtas 1935 m. Reicho aviacijos ministerijos (RLM) užsakymu. 1935 m. sausio mėnesį ministerija pateikė užsakymą pastatyti tris prototipus pagal projektinį pasiūlymą. Birželį pirmasis maketas buvo pristatytas RLM atstovams, po ko RLM suteikė jam oficialų indeksą „Fl 184“ ir pateikė užsakymą nulinei šešių „Fl 184“ serijai.Anton Flettner – Kolibri,  // U.S. Centennial of Flight.

 Eksploatacijos istorija 
Vienintelis pagamintas Fl 184, modifikacija „V1“ (nuo Versuchsmuster, t. y. „eksperimentinis modelis Nr. 1“),, gavęs registracijos numerį D-EDVE, 1936 m. gruodžio mėn. buvo parengtas bandymams.

Pirmųjų bandymų metu buvo gauti geri rezultatai, tačiau 1936 m. gruodį autožiras buvo sunaikintas per bandomąjį skrydį, kai pilotas iš 100 m aukščio sklęsdamas išjungtu varikliu autoratacijos režimu nebespėjo laiku suvaldyti aparato. Smūgio metu jis žuvo.Enciclopedia Ilustrada de la Aviación: Vol.8 – pag. 1.834.

Po avarijos programa buvo nutraukta; taip pat nebuvo įgyvendintas kaip sraigtasparnis planuotas „V3“ variantas. Vietoje „Fl 184“, kaip jo įpėdinis, pasirodė atnaujintas variantas „Fletner Fl 185“.Hartmann, Flettner Fl 184 und Fl 185 // LuftArchiv.de.

Nebaigus bandymų programos skrydžio duomenys nebuvo nustatyti.

 Techniniai duomenys 
Bendrosios charakteristikos
 Įgula: 2
 Jėgainė: vienas septynių cilindrų žvaigždinis variklis Siemens-Halske Sh 14A, išvystantis 120 kW (160 AG)
 Pagrindinis rotorius: trimentis, autorotacinis
 Pagrindinio rotoriaus skersmuo: 12 m
 Pagrindinio rotoriaus plotas: 113,1 m2
 Propeleris: medinis, dvimentis, fiksuoto žingsnioNowarra, Heinz J. (1993). Die Deutsche Luftruestung 1933–1945 Vol.2 – Flugzeugtypen Erla-Heinkel. Koblenz: Bernard & Graefe Verlag. pp. 37, 262–263.

 Išnašos 

 Literatūra 
 Coates, Steve / Carbonel, Jean-Christophe. Helicopters of the Third Reich, Classic Publications Ltd., Crowborough UK 2002 ISBN 1-903223-24-5.
 Enciclopedia Ilustrada de la Aviación: Vol.8 – pag. 1.834, Edit. Delta, Barcelona 1983 ISBN 84-85822-73-0
 Anton Flettner – Kolibri,  // U.S. Centennial of Flight.
 Hartmann, Flettner Fl 184 und Fl 185 // LuftArchiv.de.

 Heinz J. Nowarra: Die deutsche Luftrüstung 1933–1945. Bernard & Graefe, Koblenz 1993, ISBN 3-7637-5464-4.
 Steve Coates: Deutsche Hubschrauber 1930–1945. Motorbuch Verlag, Stuttgart 2004, ISBN 3-613-02379-2

Kategorija:Flettner orlaiviai
Kategorija:Malūnsparniai
Kategorija:Žvalgybiniai orlaiviai
Kategorija:Eksperimentiniai orlaiviai